title: Kommissionens gennemførelsesforordning (EU) 2021/1043 af 24. juni 2021 om forlængelse af overgangsbestemmelserne om kapitalgrundlagskrav vedrørende eksponeringer mod centrale modparter i Europa-Parlamentets og Rådets forordning (EU) nr. 575/2013 (EØS-relevant tekst)

text:
                  25.6.2021

                  DA

                  Den Europæiske Unions Tidende

                  L 225/52

         KOMMISSIONENS GENNEMFØRELSESFORORDNING (EU) 2021/1043
         af 24. juni 2021
         om forlængelse af overgangsbestemmelserne om kapitalgrundlagskrav vedrørende eksponeringer mod centrale modparter i Europa-Parlamentets og Rådets forordning (EU) nr. 575/2013
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 575/2013 af 26. juni 2013 om tilsynsmæssige krav til kreditinstitutter og investeringsselskaber og om ændring af forordning (EU) nr. 648/2012 (1), særlig artikel 497, stk. 3, og
         ud fra følgende betragtninger:

                     (1)

                     For at undgå forstyrrelser på de internationale finansmarkeder og for ikke at straffe institutter, der er etableret i Unionen, ved at pålægge dem højere kapitalgrundlagskrav i forbindelse med anerkendelsen af eksisterende centrale modparter (CCP'er) i tredjelande fastsættes der ved artikel 497, stk. 1, i forordning (EU) nr. 575/2013 en overgangsperiode, i hvilken institutter kan behandle eksponeringer mod sådanne tredjelands-CCP'er som eksponeringer mod kvalificerende CCP'er.

                     (2)

                     For tredjelands-CCP'er, der indgav deres ansøgning om anerkendelse i henhold til artikel 25, stk. 6, i Europa-Parlamentets og Rådets forordning (EU) nr. 648/2012 (2) inden den 27. juni 2019, navnlig alle tredjelands-CCP'er, der endnu ikke er anerkendt af Den Europæiske Værdipapir- og Markedstilsynsmyndighed (ESMA), udløber overgangsperioden den 28. juni 2021.

                     (3)

                     Kommissionen har endnu ikke vedtaget afgørelser i henhold til artikel 25, stk. 6, i forordning (EU) nr. 648/2012 for visse af de jurisdiktioner, hvor disse tredjelands-CCP'er er etableret. Sådanne afgørelser er en forudsætning for, at ESMA kan anerkende tredjelands-CCP'er. Da disse afgørelser ikke vil blive vedtaget inden den 28. juni 2021, vil ESMA ikke være i stand til inden denne dato at afslutte anerkendelsesprocedurerne for tredjelands-CCP'er, der afventer anerkendelse.

                     (4)

                     Hvis overgangsperioden ikke forlænges, vil institutter etableret i Unionen, eller deres datterselskaber etableret uden for Unionen, som har eksponeringer mod disse tredjelands-CCP'er, opleve betydelige stigninger i kapitalgrundlagskravene for disse eksponeringer. Dette kan potentielt føre til, at disse institutter trækker sig ud som direkte deltagere i disse CCP'er, eller at de i det mindste midlertidigt ophører med at levere clearingydelser til disse institutters kunder og dermed forårsager alvorlige forstyrrelser på de markeder, hvor disse CCP'er opererer. Det er derfor nødvendigt at forlænge overgangsbestemmelsen i artikel 497, stk. 1, litra b), nr. iii), i forordning (EU) nr. 575/2013 med 12 måneder indtil den 28. juni 2022.

                     (5)

                     Forlængelsen af overgangsbestemmelsen vil give Kommissionen tid til at færdiggøre sine ækvivalensvurderinger i overensstemmelse med artikel 25, stk. 6, i forordning (EU) nr. 648/2012 og til at vedtage ækvivalensafgørelser, hvis betingelserne herfor er opfyldt. Det vil også give ESMA tid til at anerkende de pågældende tredjelands-CCP'er. Hvis Kommissionen ikke vedtager en positiv ækvivalensafgørelse, vil en forlængelse give institutterne tid til at forberede sig på udløbet af den overgangsperiode, der er fastsat i artikel 497, stk. 1, i forordning (EU) nr. 575/2013.

                     (6)

                     Denne forordning bør finde anvendelse fra den første dag efter udløbet af den nuværende overgangsperiode.

                     (7)

                     Foranstaltningerne i denne forordning er i overensstemmelse med udtalelse fra Det Europæiske Bankudvalg —

               VEDTAGET DENNE FORORDNING:

            Artikel 1
            Den i artikel 497, stk. 1, litra b), nr. iii), i forordning (EU) nr. 575/2013 nævnte overgangsperiode forlænges til den 28. juni 2022.

            Artikel 2
            Denne forordning træder i kraft på tredjedagen efter offentliggørelsen i Den Europæiske Unions Tidende.
            Den anvendes fra den 29. juni 2021.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 24. juni 2021.

                  På Kommissionens vegne

               Ursula VON DER LEYEN

                  Formand

            (1)  EUT L 176 af 27.6.2013, s. 1.

            (2)  Europa-Parlamentets og Rådets forordning (EU) nr. 648/2012 af 4. juli 2012 om OTC-derivater, centrale modparter og transaktionsregistre (EUT L 201 af 27.7.2012, s. 1).


title: Kommissionens gennemførelsesforordning (EU) 2021/1044 af 22. juni 2021 om meddelelse af EU-godkendelse af det enkelte biocidholdige produkt »Pesguard® Gel« (EØS-relevant tekst)

text:
                  25.6.2021

                  DA

                  Den Europæiske Unions Tidende

                  L 225/54

         KOMMISSIONENS GENNEMFØRELSESFORORDNING (EU) 2021/1044
         af 22. juni 2021
         om meddelelse af EU-godkendelse af det enkelte biocidholdige produkt »Pesguard® Gel«
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 528/2012 af 22. maj 2012 om tilgængeliggørelse på markedet og anvendelse af biocidholdige produkter (1), særlig artikel 44, stk. 5, første afsnit, og
         ud fra følgende betragtninger:

                     (1)

                     Den 21. september 2016 indgav Sumitomo Chemical Agro Europe SAS en ansøgning i henhold til artikel 43, stk. 1, i forordning (EU) nr. 528/2012 om godkendelse af et enkelt biocidholdigt produkt benævnt »Pesguard® Gel« af produkttype 18, som beskrevet i bilag V til nævnte forordning, samt tilvejebragte en skriftlig bekræftelse af, at den kompetente myndighed i Nederlandene er indforstået med at vurdere ansøgningen. Ansøgningen blev registreret under sagsnummer BC-HS027052-37 i registret over biocidholdige produkter.

                     (2)

                     »Pesguard® Gel« indeholder aktivstofferne pyriproxyfen og clothianidin, som er opført på EU-listen over godkendte aktivstoffer, jf. artikel 9, stk. 2, i forordning (EU) nr. 528/2012.

                     (3)

                     Den 31. marts 2020 fremlagde den kompetente vurderingsmyndighed i overensstemmelse med artikel 44, stk. 1, i forordning (EU) nr. 528/2012 en vurderingsrapport og konklusionerne af sin vurdering for Det Europæiske Kemikalieagentur (»agenturet«).

                     (4)

                     Den 13. oktober 2020 forelagde agenturet Kommissionen en udtalelse (2), udkastet til resumé af det biocidholdige produkts egenskaber af »Pesguard® Gel« (»resuméet«) og den endelige vurderingsrapport om det enkelte biocidholdige produkt, i overensstemmelse med artikel 44, stk. 3, i forordning (EU) nr. 528/2012.

                     (5)

                     I udtalelsen konkluderes det, at »Pesguard® Gel« er et biocidholdigt produkt, at der kan meddeles EU-godkendelse af produktet i overensstemmelse med artikel 42, stk. 1, i forordning (EU) nr. 528/2012, og at produktet, forudsat at det er i overensstemmelse med udkastet til resuméet, opfylder betingelserne i nævnte forordnings artikel 19, stk. 1.

                     (6)

                     Den 26. oktober 2020 fremlagde agenturet udkastet til resumé for Kommissionen på alle officielle EU-sprog i overensstemmelse med artikel 44, stk. 4, i forordning (EU) nr. 528/2012.

                     (7)

                     Kommissionen er enig i agenturets udtalelse og mener derfor, at der bør meddeles EU-godkendelse af »Pesguard® Gel«

                     (8)

                     For så vidt angår ikke-aktivstofferne cis-CTAC og dichlormethan, der er indeholdt i »Pesguard® Gel«, var det ifølge agenturets udtalelse ikke muligt at konkludere, om stofferne opfylder de videnskabelige kriterier til bestemmelse af de hormonforstyrrende egenskaber, der er fastsat i Kommissionens delegerede forordning (EU) 2017/2100 (3), inden for den periode, der er fastlagt for vurderingen af ansøgningen. Der bør derfor foretages yderligere undersøgelse af cis-CTAC og dichlormethan. Hvis det konkluderes, at enten cis-CTAC eller dichlormethan eller begge anses for at have hormonforstyrrende egenskaber, vil Kommissionen overveje, om EU-godkendelsen af »Pesguard® Gel« skal tilbagekaldes eller ændres i overensstemmelse med artikel 48 i forordning (EU) nr. 528/2012.

                     (9)

                     Foranstaltningerne i denne forordning er i overensstemmelse med udtalelse fra Det Stående Udvalg for Biocidholdige Produkter —

               VEDTAGET DENNE FORORDNING:

            Artikel 1
            Der meddeles EU-godkendelse med godkendelsesnummer EU-0024951-0000 til Sumitomo Chemical Agro Europe SAS hvad angår tilgængeliggørelse på markedet og anvendelse af det enkelte biocidholdige produkt »Pesguard® Gel« i overensstemmelse med resuméet af det biocidholdige produkts egenskaber, der er fastsat i bilaget.
            EU-godkendelsen gælder fra den 15. juli 2021 til den 30. juni 2031.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 22. juni 2021.

                  På Kommissionens vegne

               Ursula VON DER LEYEN

                  Formand

            (1)  EUT L 167 af 27.6.2012, s. 1.

            (2)  ECHA opinion of 8 October 2020 on the Union authorisation of the biocidal product »Pesguard® Gel« (ECHA/BPC/269/2020), https://echa.europa.eu/it/opinions-on-union-authorisation.

            (3)  Kommissionens delegerede forordning (EU) 2017/2100 af 4. september 2017 om videnskabelige kriterier til bestemmelse af hormonforstyrrende egenskaber, jf. Europa-Parlamentets og Rådets forordning (EU) nr. 528/2012 (EUT L 301 af 17.11.2017, s. 1).

            BILAG

               Resumé af et biocidholdigt produkts egenskaber

            Pesguard® Gel
            Produkttype 18 — Insekticider, acaricider og produkter til bekæmpelse af andre leddyr (Skadedyrsbekæmpelse)
            Godkendelsesnummer: EU-0024951-0000
            R4BP aktivnummer: EU-0024951-0000
            1.   ADMINISTRATIVE OPLYSNINGER

            1.1.   Produktets handelsnavn(e)

                        Handelsnavn

                        Pesguard® Gel

                  1.2.   Godkendelsesindehaver

                        Godkendelsesindehaverens navn og adresse

                        Navn

                        Sumitomo Chemical Agro Europe SAS

                        Adresse

                        Parc d' Affaires de Crécy 10A, rue de la Voie Lactée, 69370 Saint Didier au Mont d'Or, Frankrig

                        Godkendelsesnummer

                        EU-0024951-0000

                           R4BP aktivnummer

                        EU-0024951-0000

                        Godkendelsesdato

                        15. juli 2021

                        Godkendelsens udløbsdato

                        30. juni 2031

                  1.3.   Producent(er) af produktet

                        Producentens navn

                        McLaughlin Gormley King Company (MGK)

                        Producentens adresse

                        8810 10th Avenue North, MN 55427 Minneapolis USA

                        Placering af produktionsanlæg

                        McLaughlin Gormley King Company, 4001  Peavey Road, MN 55318 Chaska USA

                  1.4.   Producent(er) af aktivstoffet (aktivstofferne)

                        Aktivstof

                        (E)-1-(2-chlor-1,3-thiazol-5-ylmethyl)-3-methyl-2-nitroguanidin (chlothianidin)

                        Producentens navn

                        Sumitomo Chemical Co. Ltd.

                        Producentens adresse

                        27-1, Shinkawa 2-chome, Chuo-ku, 104-8260 Tokyo Japan

                        Placering af produktionsanlæg

                        Sumitomo Chemical Company LTD, Oita Works, 2200, Tsurusaki, Oita City„ 870-0106 Oita Japan

                        Aktivstof

                        Pyriproxyfen

                        Producentens navn

                        Sumitomo Chemical Co. ltd.

                        Producentens adresse

                        27-1, Shinkawa 2-chome, Chuo-ku, 104-8260 Tokyo Japan

                        Placering af produktionsanlæg

                        Sumitomo Chemical Company LTD, Misawa Works, Aza-Sabishirotaira, Oaza-Misawa, Misawa„ 033-0022 Aomori Japan

                  2.   PRODUKTETS SAMMENSÆTNING OG FORMULERING

            2.1.   Kvalitative og kvantitative oplysninger om produktets sammensætning

                        Almindeligt navn

                        IUPAC-navn

                        Funktion

                        CAS-nummer

                        EF-nummer

                        Indhold (%)

                        (chlothianidin)

                        (E)-1-(2-chlor-1,3-thiazol-5-ylmethyl)-3-methyl-2-nitroguanidin

                        Aktivstof

                        210880-92-5

                        433-460-1

                        0,526

                        Pyriproxyfen

                        4-phenoxyphenyl (RS)-2-(2- pyridyloxy)propyl ether

                        Aktivstof

                        95737-68-1

                        429-800-1

                        0,515

                        Eddikesyre

                        Ethansyre

                        Ikkeaktivt stof

                        64-19-7

                        200-580-7

                        0,3

                        Kaliumsorbat

                        Kalium-(E,E)-hexa-2,4-dienoat

                        Ikkeaktivt stof

                        24634-61-5

                        246-376-1

                        0,5

                  2.2.   Formuleringstype

            RB — Agn (klar til brug)
            3.   FARESÆTNINGER OG SIKKERHEDSSÆTNINGER

                        Faresætninger

                        Kan forårsage allergisk hudreaktion.
                        Meget giftig med langvarige virkninger for vandlevende organismer.

                        Sikkerhedssætninger

                        VED KONTAKT MED HUDEN: Vask med rigeligt vand.
                        Ved hudirritation eller udslet: Søg lægehjælp.
                        Bær beskyttelseshandsker.
                        Undgå udledning til miljøet.
                        Beholderen bortskaffes i overensstemmelse med lokale regler.
                        Udslip opsamles.

                  4.   GODKENDT(E) ANVENDELSE(R)

            4.1.   Brug beskrivelse

               Tabel 1. Brug # 1 — Professionel Brug — Insektgift klar til brug

                        Produkttype

                        PT18 — Insekticider, acaricider og produkter til bekæmpelse af andre leddyr

                        Hvis relevant, nøjagtig beskrivelse af den godkendte anvendelse

                        Insektmiddel

                        Målorganisme(r) (herunder udviklingsstadie)

                        Videnskabeligt navn: Blattella germanica
                        Almindeligt navn: German cockroach
                        udviklingsstadie: nymfer
                        Videnskabeligt navn: Blattella germanica
                        Almindeligt navn: German cockroach
                        Udviklingsstadie: voksne
                        Videnskabeligt navn: Supella longipalpa
                        Almindeligt navn: Brown-banded cockroach
                        Udviklingsstadie: nymfer
                        Videnskabeligt navn: Supella longipalpa
                        Almindeligt navn: Brown-banded cockroach
                        Udviklingsstadie: voksne
                        Videnskabeligt navn: Blatta orientalis
                        Almindeligt navn: Oriental Cockroach
                        Udviklingsstadie: nymfer
                        Videnskabeligt navn: Blatta orientalis
                        Almindeligt navn: Oriental Cockroach
                        Udviklingsstadie: voksne
                        Videnskabeligt navn: Periplaneta americana
                        Almindeligt navn: American Cockroach
                        Udviklingsstadie: nymfer
                        Videnskabeligt navn: Periplaneta americana
                        Almindeligt navn: American Cockroach
                        Udviklingsstadie: voksne

                        Anvendelsesområde

                        Indendørs
                        I revner og sprækker eller på skjulte steder, som ikke er tilgængelige for mennesker eller husdyr: bag køleskabe, skabe og hylder, under køkkenudstyr, i elektriske kontrolbokse, hulrum og kanaler samt under fastmonteret udstyr på badeværelset og lign.

                        Anvendelsesmetode(r)

                        Lokkemiddel applikation
                        En klar-til-brug (RTU) insektgift i geléform til bekæmpelse af kakerlakker i det offentlige rum

                        Anvendelsesmængde(r) og hyppighed

                        Pesguard® Gel skal påføres som et antal punkter med omkring 4 mm i diameter (hvert punkt består af omkring 0,032 g gift).
                        I tilfælde af alvorlige skadedyrsangreb, med tilstedeværelse af større kakerlakarter (orientalsk kakerlak eller amerikansk kakerlak), i særligt tilsmudsede eller rodede områder, eller hvor alternative fødekilder ikke helt kan elimineres, skal anvendes en højere påføringsrate (fx 2 i stedet for et punkt pr. m2 i tilfælde af lette angreb).

                                    •

                                    Lette angreb 1 – 2 (0,032-0,064 g) punkter pr. m2

                                    •

                                    Middelsvære angreb 3 – 6 (0,096-0,192 g) punkter pr. m2

                                    •

                                    Svære angreb 6 – 10 (0,192-0,320 g) punkter pr. m2

                              Det maksimale antal årlige påførsler er 11.

                        Brugerkategori(er)

                        Professionel

                        Pakningsstørrelser og emballagemateriale

                        30 g Polypropylen (PP) sprøjte
                        Skruehætte af høj-densitet polyethylen (HDPE)

                  4.1.1.   Brugsanvisning for brugere

            Se de generelle brugervejledninger
            4.1.2.   Brugsspecifikke risiko reducerende foranstaltninger

            Se de generelle brugervejledninger
            4.1.3.   Specifikt anvendelsesformål, oplysningerne om sandsynlige direkte eller indirekte virkninger, førstehjælpsinstruktioner og nødforanstaltninger for at beskytte miljøet

            Se de generelle brugervejledninger
            4.1.4.   Specifikt anvendelsesformål, de instrukser for sikker bortskaffelse af produktet og emballagen

            Se de generelle brugervejledninger
            4.1.5.   Specifikt anvendelsesformål, de betingelser for opbevaring og holdbarhed af produktet under normale betingelser for opbevaring

            Se de generelle brugervejledninger
            5.   GENERELLE ANVISNINGER TIL BRUG (1)

            5.1.   Brugsanvisning

            Læs altid etiketten eller indlægssedlen før brug og overhold/respekter alle indeholdte vejledninger.
            Udsæt ikke giftdråber for sollys eller varme (fx radiator).
            Den forudfyldte plastikbeholder med indhold af Pesguard® Gel er beregnet til brug med det vedlagte stempel eller en særlig giftapplikator, som er anvendt inden for skadedyrsbekæmpelsesbranchen. Se fabrikantens vejledning ved brug af applikatoren.
            Anbring giften i revner og sprækker, tomrum eller på skjulte steder, som ikke er tilgængelige for mennesker eller husdyr, hvor mange insekter lever, indtager føde og formerer sig. Sådanne områder er normalt varme/fugtige og mørke (bag radiatorer, elektriske kontrolbokse, hulrum og kanaler samt under fastmonteret udstyr på badeværelset og lign.). Inspektion og opsætning af fælder for at bekræfte skadedyrsangrebene anbefales inden behandlingen. Sørg for at alle alternative fødekilder er fjernet, og koncentrer placeringen af gift på individuelle punkter, hvor kakerlakkerne er aktive. Produktet må kun anvendes på steder, som er utilgængelige for børn og husdyr.
            Påfør ikke Pesguard® Gel, hvor det kommer i kontakt med vand eller på områder, som rengøres rutinemæssigt. Typisk dør kakerlakkerne nogle timer efter en enkelt indtagelse af Pesguard Gel. På angrebne områder ses normalt døde kakerlakker indenfor 24 timer fra behandlingen.
            Fjern låget fra tuden, lad spidsen berøre den behandlede overflade, og skub stemplet ned. Put låget tilbage på dispenseren efter at behandlingen er afsluttet.
            Giften bliver liggende på ikkefedtede og ikkestøvede overflader, og vil fortsat være smidig og velsmagende for kakerlakker, så længe den er visuelt til stede.
            Behandlede områder skal inspiceres visuelt efter 1-2 uger. Hvis der er tale om betydelige skadedyrsangreb kan en ekstra behandling med Pesguard® Gel være påkrævet, såfremt første behandling er indtaget og der fortsat er levende kakerlakker til stede.
            En efterfølgende visuel inspektion af giftplaceringer anbefales 2-4 uger efter den indledende behandling. I overensstemmelse med niveauet for skadedyrsangreb (let, middelsvært eller svært) påføres på ny, når giften ikke længere er visuelt synlig. Genanbring gift før den er fuldt ud indtaget, for at forhindre kakerlakkerne i at vende tilbage.
            Informer venligst produktets godkendelsesindehaver, såfremt behandlingen er ineffektiv.
            Spildte og overskydende materialer med indhold af produktet skal bortskaffes som kemisk affald.
            Vær omhyggelig med ikke at anbringe gele på udsatte overflader. Hvis geleen kommer i kontakt med udsatte overflader, fjernes den med et papirhåndklæde og området rengøres med våd engangsklud.
            Ved opfølgningsbesøg inspiceres giftplaceringen og genplaceres om nødvendigt.
            Anbring ikke gift på steder, som rutinemæssigt rengøres, eftersom giften fjernes ved gulvvask. Anvend ikke dette produkt i eller på elektrisk udstyr, hvor der er risiko for elektrisk stød. Undgå kontakt med tekstiler og beklædning, eftersom giften kan afsætte mærker.
            5.2.   Risiko reducerende foranstaltninger

            Bær beskyttelseshandsker, som beskytter mod kemikalier under håndteringen af produktet (handskematerialet angives af indehaveren af tilladelsen i produktoplysningerne).
            Anvendes ikke på områder, hvor afskrækkende insektmidler har været brugt, uden først grundigt at afvaske overfladen med en fugtig engangsklud. Anvend ikke afskrækkende insektmidler efter udlægning af giften.
            Anvendes ikke direkte på eller i nærheden af fødevarer, foder eller drikkevarer eller på overflader og genstande, som har mulighed for at komme i kontakt med fødevarer, foder eller drikkevarer samt dyr.
            Spildte og overskydende materialer med indhold af produktet skal bortskaffes som kemisk affald.
            Undgå at placere geléen på stof eller tæpper, da den kan efterlade pletter på absorberende materialer. For at undgå pletter på disse materialer, skal geléen rengøres med det samme med fugtige engangsklude.
            Rengøringsmaterialet skal bortskaffes som husholdningsaffald.
            5.3.   Førstehjælps instruktioner og sikkerheds foranstaltninger for at beskytte miljøet ved risiko for direkte eller indirekte effekter

            Dette biocidholdige produkt indeholder clothianidin, som er farligt for bier.

               Beskrivelse af førstehjælp

            Hudkontakt: Fjern forurenet beklædning med det samme og vask huden med vand og sæbe. Kontakt lægen, hvis hudirritation fortsætter efter afvaskning.
            Øjenkontakt: Vask med vand, hvis du får symptomer. Fjern eventuelt kontaktlinser, hvis det kan gøres ubesværet. Ring til et GIFTCENTER eller en læge.
            Indtagelse: Hvis det sluges: Ring til et GIFTCENTER eller en læge, såfremt der opstår symptomer.
            Ved inhalering: ikke aktuelt.

               Vigtigste symptomer og virkninger, både akutte og forsinkede

            Øjne: Kan medføre midlertidig øjenirritation.

               Nødprocedurer til miljøbeskyttelse

            Undgå at udlede produktet i miljøet.
            5.4.   sikkerhedsinstruktion ang. Affaldshåndtering af produkt og emballage

            Videregiv kun tomme containere/pakninger til genbrug.
            Bortskaffelse af pakningen skal til enhver tid overholde lovgivning om affald og andre regionale samt lokale myndighedskrav.
            5.5.   opbevaringsregler for lagring af produktet under normale omstændigheder.

            Beskyttes mod frost. Må ikke udsættes for direkte sollys.
            Opbevaringstid: To år.
            6.   ANDRE OPLYSNINGER

               (1)  Brugsvejledninger, risikobegrænsende foranstaltninger og andre instruktioner for anvendelse i henhold til dette afsnit gælder for alle godkendte anvendelser.


title: Kommissionens gennemførelsesforordning (EU) 2021/1045 af 24. juni 2021 om godkendelse af didecyldimethylammoniumchlorid som et eksisterende aktivstof til anvendelse i biocidholdige produkter af produkttype 3 og 4 (EØS-relevant tekst)

text:
                  25.6.2021

                  DA

                  Den Europæiske Unions Tidende

                  L 225/62

         KOMMISSIONENS GENNEMFØRELSESFORORDNING (EU) 2021/1045
         af 24. juni 2021
         om godkendelse af didecyldimethylammoniumchlorid som et eksisterende aktivstof til anvendelse i biocidholdige produkter af produkttype 3 og 4
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 528/2012 af 22. maj 2012 om tilgængeliggørelse på markedet og anvendelse af biocidholdige produkter (1), særlig artikel 89, stk. 1, tredje afsnit, og
         ud fra følgende betragtninger:

                     (1)

                     I Kommissionens delegerede forordning (EU) nr. 1062/2014 (2) er der opstillet en liste over eksisterende aktivstoffer, som skal vurderes med henblik på eventuel godkendelse til anvendelse i biocidholdige produkter. Listen omfatter didecyldimethylammoniumchlorid (DDAC), der som følge af vurderingen i denne forordning skal omdøbes til didecyldimethylammoniumchlorid.

                     (2)

                     Didecyldimethylammoniumchlorid er blevet vurderet til anvendelse i biocidholdige produkter af produkttype 3, biocidholdige produkter til veterinærhygiejne og produkttype 4, desinfektionsmidler til brug i forbindelse med levnedsmidler og fodringssteder, som beskrevet i bilag V til Europa-Parlamentets og Rådets direktiv 98/8/EF (3), som svarer til produkttype 3 og 4 som beskrevet i bilag V til forordning (EU) nr. 528/2012.

                     (3)

                     Italien blev udpeget som rapporterende medlemsstat, og landets kompetente vurderingsmyndighed fremsendte vurderingsrapporten sammen med sine konklusioner til Kommissionen den 10. september 2012.

                     (4)

                     I overensstemmelse med artikel 7, stk. 2, i delegeret forordning (EU) nr. 1062/2014 vedtog Udvalget for Biocidholdige Produkter Det Europæiske Kemikalieagenturs (4) (»agenturet) udtalelser den 6. oktober 2020 under hensyntagen til den kompetente vurderingsmyndigheds konklusioner.

                     (5)

                     Det fremgår af disse udtalelser, at biocidholdige produkter af produkttype 3 og 4, som indeholder didecyldimethylammoniumchlorid, kan forventes at opfylde kravene i artikel 5, stk. 1, litra b), c) og d) i direktiv 98/8/EF, forudsat at visse specifikationer og betingelser vedrørende deres anvendelse er opfyldt.

                     (6)

                     Under hensyntagen til agenturets udtalelser bør didecyldimethylammoniumchlorid godkendes som et aktivstof til anvendelse i biocidholdige produkter af produkttype 3 og 4, forudsat at visse specifikationer og betingelser er opfyldt.

                     (7)

                     Der bør gå en rimelig tid, før et aktivstof godkendes, således at berørte parter kan træffe de fornødne forberedelser til at opfylde de nye krav.

                     (8)

                     De i denne forordning fastsatte foranstaltninger er i overensstemmelse med udtalelse fra Det Stående Udvalg for Biocidholdige Produkter —

               VEDTAGET DENNE FORORDNING:

            Artikel 1
            Didecyldimethylammoniumchlorid godkendes som et aktivstof til anvendelse i biocidholdige produkter af produkttype 3, og 4 med forbehold for specifikationerne og betingelserne i bilaget.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 24. juni 2021.

                  På Kommissionens vegne

               Ursula VON DER LEYEN

                  Formand

            (1)  EUT L 167 af 27.6.2012, s. 1.

            (2)  Kommissionens delegerede forordning (EU) nr. 1062/2014 af 4. august 2014 om det arbejdsprogram for systematisk undersøgelse af alle eksisterende aktivstoffer i biocidholdige produkter, der er omhandlet i Europa-Parlamentets og Rådets forordning (EU) nr. 528/2012 (EUT L 294 af 10.10.2014, s. 1).

            (3)  Europa-Parlamentets og Rådets direktiv 98/8/EF af 16. februar 1998 om markedsføring af biocidholdige produkter (EFT L 123 af 24.4.1998, s. 1).

            (4)  Udvalget for Biocidholdige Produkter, Opinions on the applications for approval of the active substance didecyldimethylammonium chloride: Produkttyper: 3 og 4 ECHA/BPC/265/2020 og ECHA/BPC/266/2020, vedtaget den 6. oktober 2020.

            BILAG

                        Almindeligt anvendt navn

                        IUPAC-navn
                        identifikationsnr.

                        Aktivstoffets minimumsrenhedsgrad  (1)

                        Dato for godkendelse

                        Udløbsdato for godkendelsen

                        Produkttype

                        Specifikke betingelser

                        Didecyldimethylammoniumchlorid

                        IUPAC-navn: N,N-didecyl-N,N-dimethylammoniumchlorid
                        EF-nr.: 230-525-2
                        CAS-nr.: 7173-51-5

                        Det evaluerede aktivstofs minimumsrenhedsgrad: 908 g/kg (på tørstofbasis)

                        1. november 2022

                        31. oktober 2032

                        3

                        Godkendelsen af biocidholdige produkter meddeles på følgende betingelser:

                                    a)

                                    Ved vurderingen af produktet skal der lægges særlig vægt på den eksponering, de risici og den effektivitet, der er forbundet med enhver anvendelse, som er omfattet af ansøgningen om godkendelse, men som ikke har været behandlet i risikovurderingen af aktivstoffet på EU-plan.

                                    b)

                                    I betragtning af resultatet af risikovurderingen for de anvendelser, der er vurderet, skal der ved vurderingen af produktet lægges særlig vægt på:

                                                1)

                                                erhvervsmæssige brugere

                                                2)

                                                sedimenter og jord efter desinfektion af køretøjer, der anvendes til transport af dyr, og desinfektion i rugerier efter tågesprøjtning.

                                    c)

                                    For produkter, som kan føre til restkoncentrationer i fødevarer eller foder, undersøges behovet for at fastsætte nye eller ændre eksisterende maksimalgrænseværdier (»MRL'er«) i overensstemmelse med Europa-Parlamentets og Rådets forordning (EF) nr. 470/2009  (2) eller Europa-Parlamentets og Rådets forordning (EF) nr. 396/2005  (3), og der træffes alle hensigtsmæssige risikobegrænsende foranstaltninger for at sikre, at de gældende MRL'er ikke overskrides.

                        4

                        Godkendelsen af biocidholdige produkter meddeles på følgende betingelser:

                                    a)

                                    Ved vurderingen af produktet skal der lægges særlig vægt på den eksponering, de risici og den effektivitet, der er forbundet med enhver anvendelse, som er omfattet af ansøgningen om godkendelse, men som ikke har været behandlet i risikovurderingen af aktivstoffet på EU-plan.

                                    b)

                                    I betragtning af resultatet af risikovurderingen for de anvendelser, der er vurderet, skal der ved vurderingen af produktet lægges særlig vægt på:

                                                1)

                                                erhvervsmæssige brugere

                                                2)

                                                sedimenter og jord efter desinfektion i slagterier og slagterforretninger.

                                    c)

                                    For produkter, som kan føre til restkoncentrationer i fødevarer eller foder, undersøges behovet for at fastsætte nye eller ændre eksisterende MRL'er i overensstemmelse med forordning (EF) nr. 470/2009 eller forordning (EF) nr. 396/2005, og der træffes alle hensigtsmæssige risikobegrænsende foranstaltninger for at sikre, at de gældende MRL'er ikke overskrides.

                                    d)

                                    Didecyldimethylammoniumchlorid må ikke indgå i materialer og genstande bestemt til kontakt med fødevarer, der er omfattet af Europa-Parlamentets og Rådets forordning (EF) nr. 1935/2004  (4), medmindre Kommissionen har fastsat specifikke grænser for migration af didecyldimethylammoniumchlorid over i fødevarer, eller det ved ovennævnte forordning er blevet fastsat, at sådanne grænser ikke er nødvendige.

               (1)  Renheden angivet i denne kolonne var minimumsrenhedsgraden af det vurderede aktivstof. Aktivstoffet i det produkt, der markedsføres, kan have samme eller en anden renhedsgrad, hvis der er påvist teknisk ækvivalens med det vurderede aktivstof.

               (2)  Europa-Parlamentets og Rådets forordning (EF) nr. 470/2009 af 6. maj 2009 om fællesskabsprocedurer for fastsættelse af grænseværdier for restkoncentrationer af farmakologisk virksomme stoffer i animalske fødevarer, om ophævelse af Rådets forordning (EØF) nr. 2377/90 og om ændring af Europa-Parlamentets og Rådets direktiv 2001/82/EF og Europa-Parlamentets og Rådets forordning (EF) nr. 726/2004 (EUT L 152 af 16.6.2009, s. 11).

               (3)  Europa-Parlamentets og Rådets forordning (EF) nr. 396/2005 af 23. februar 2005 om maksimalgrænseværdier for pesticidrester i eller på vegetabilske og animalske fødevarer og foderstoffer og om ændring af Rådets direktiv 91/414/EØF (EUT L 70 af 16.3.2005, s. 1).

               (4)  Europa-Parlamentets og Rådets forordning (EF) nr. 1935/2004 af 27. oktober 2004 om materialer og genstande bestemt til kontakt med fødevarer og om ophævelse af direktiv 80/590/EØF og 89/109/EØF (EUT L 338 af 13.11.2004, s. 4).


title: Kommissionens gennemførelsesforordning (EU) 2021/1046 af 23. juni 2021 om ændring af forordning (EF) nr. 1484/95 for så vidt angår fastsættelse af repræsentative priser for fjerkrækød og æg samt ægalbumin

text:
                  25.6.2021

                  DA

                  Den Europæiske Unions Tidende

                  L 225/66

         KOMMISSIONENS GENNEMFØRELSESFORORDNING (EU) 2021/1046
         af 23. juni 2021
         om ændring af forordning (EF) nr. 1484/95 for så vidt angår fastsættelse af repræsentative priser for fjerkrækød og æg samt ægalbumin
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 183, litra b),
         under henvisning til Europa-Parlamentets og Rådets forordning (EU) nr. 510/2014 af 16. april 2014 om handelsordninger for visse varer fremstillet af landbrugsprodukter og om ophævelse af Rådets forordning (EF) nr. 1216/2009 og (EF) nr. 614/2009 (2), særlig artikel 5, stk. 6, litra a), og
         ud fra følgende betragtninger:

                     (1)

                     Ved Kommissionens forordning (EF) nr. 1484/95 (3) er der fastsat gennemførelsesbestemmelser til ordningen for tillægsimporttold og repræsentative priser for fjerkrækød og æg samt ægalbumin.

                     (2)

                     Det fremgår af den regelmæssige kontrol af de data, som fastsættelsen af de repræsentative priser for fjerkrækød og æg samt ægalbumin er baseret på, at de repræsentative priser for importen af visse produkter bør ændres under hensyntagen til prisudsving alt efter oprindelse.

                     (3)

                     Forordning (EF) nr. 1484/95 bør derfor ændres.

                     (4)

                     For at foranstaltningen kan finde anvendelse så hurtigt som muligt, efter at de ajourførte data er blevet gjort tilgængelige, bør denne forordning træde i kraft på dagen for offentliggørelsen —

               VEDTAGET DENNE FORORDNING:

            Artikel 1
            Bilag I til forordning (EF) nr. 1484/95 erstattes af teksten i bilaget til nærværende forordning.

            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 23. juni 2021.

                  På Kommissionens vegne

                  For formanden

               Wolfgang BURTSCHER

                  Generaldirektør

                  Generaldirektoratet for Landbrug og Udvikling af Landdistrikter

            (1)  EUT L 347 af 20.12.2013, s. 671.

            (2)  EUT L 150 af 20.5.2014, s. 1.

            (3)  Kommissionens forordning (EF) nr. 1484/95 af 28. juni 1995 om gennemførelsesbestemmelser til ordningen for tillægsimporttold og om fastsættelse af repræsentative priser for fjerkrækød og æg samt ægalbumin og om ophævelse af forordning nr. 163/67/EØF (EFT L 145 af 29.6.1995, s. 47).

            BILAG

                     »BILAG I

                                 KN-kode

                                 Varebeskrivelse

                                 Repræsentativ pris
                                 (i EUR/100 kg)

                                 Sikkerhed, jf. artikel 3
                                 (i EUR/100 kg)

                                 Oprindelse  (1)

                                 0207 14 10

                                 Udskårne udbenede stykker af høns af arten Gallus domesticus, frosne

                                 170,6
                                 154,9
                                 192,2

                                 45
                                 53
                                 34

                                 AR
                                 BR
                                 TH

               (1)  Den statistiske lande- og områdefortegnelse er fastsat ved Kommissionens forordning (EU) nr. 1106/2012 af 27. november 2012 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande for så vidt angår ajourføring af den statistiske lande- og områdefortegnelse (EUT L 328 af 28.11.2012, s. 7).«


title: Kommissionens gennemførelsesforordning (EU) 2021/1053 af 25. juni 2021 om ophævelse af den endelige antidumpingtold på importen af visse sømløse rør af jern eller stål med oprindelse i Folkerepublikken Kina, som blev indført ved gennemførelsesforordning (EU) 2015/2272

text:
                  28.6.2021

                  DA

                  Den Europæiske Unions Tidende

                  L 227/35

         KOMMISSIONENS GENNEMFØRELSESFORORDNING (EU) 2021/1053
         af 25. juni 2021
         om ophævelse af den endelige antidumpingtold på importen af visse sømløse rør af jern eller stål med oprindelse i Folkerepublikken Kina, som blev indført ved gennemførelsesforordning (EU) 2015/2272
         EUROPA-KOMMISSIONEN HAR —
         under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1), særlig artikel 14, stk. 1, og
         ud fra følgende betragtninger:

                     (1)

                     Efter en antidumpingundersøgelse i henhold til artikel 5 i Rådets forordning (EF) nr. 1225/2009 (2) blev der den 6. oktober 2009 ved Rådets forordning (EF) nr. 926/2009 (3) indført en endelig antidumpingtold på importen af visse sømløse rør af jern eller stål med oprindelse i Folkerepublikken Kina. Foranstaltningerne havde form af værditoldsatser: 17,7 % for Shandong Luxing Steel Pipe Co. Ltd., 27,2 % for andre samarbejdsvillige virksomheder og 39,2 % for alle andre virksomheder.

                     (2)

                     Efter en udløbsundersøgelse i henhold til artikel 11, stk. 2, i forordning (EF) nr. 1225/2009 blev der den 8. december 2015 ved Kommissionens gennemførelsesforordning (EU) 2015/2272 (4) indført endelige antidumpingforanstaltninger for yderligere fem år.

                     (3)

                     Den 29. januar 2014 annullerede Retten i sin dom i sag T-528/09 forordning (EF) nr. 926/2009, for så vidt angår eksporten af varer fremstillet af Hubei Xinyegang Steel Co. Ltd (»Hubei«) (5). Denne dom blev appelleret af Rådet.

                     (4)

                     Ved dom af 7. april 2016 i de forenede sager C-186/14 P og C-193/14 P stadfæstede Domstolen Rettens konklusioner og bekræftede annullationen af foranstaltningerne for så vidt angår den eksporterende producent Hubei (6).

                     (5)

                     Den 9. december 2020 udløb de antidumpingforanstaltninger, der var blevet indført ved gennemførelsesforordning (EU) 2015/2272 (7).

                     (6)

                     Den 4. februar 2021 traf Domstolen afgørelse i sag C-324/19 om en anmodning om en præjudiciel afgørelse i henhold til artikel 267 i TEUF fra Finanzgericht Hamburg om, at forordning (EF) nr. 926/2009 er ugyldig (»dommen«) (8).

                     (7)

                     I henhold til artikel 266 i traktaten om Den Europæiske Unions funktionsmåde har EU-institutionerne pligt til at gennemføre de foranstaltninger, der er nødvendige til opfyldelse af Rettens domme.

                     (8)

                     I sag C-324/19 medførte dommen, at de oprindelige foranstaltninger blev ugyldige erga omnes og med tilbagevirkende kraft. Det betyder, at dommen finder anvendelse på alle parter, og at forordning (EF) nr. 926/2009 anses for ugyldig fra dens ikrafttrædelsesdato.

                     (9)

                     Da den oprindelige foranstaltning desuden var blevet forlænget i 2015, havde dommen også en indirekte virkning på forordning (EU) 2015/2272. Ifølge Domstolens praksis er forordningen om forlængelse ugyldig i samme omfang som den endelige forordning (9). Desuden kræver overholdelsen af reglen om ligestilling af form, at de antidumpingforanstaltninger, der blev indført ved gennemførelsesforordning (EU) 2015/2272, ophæves ved en kommissionsforordning (10).

                     (10)

                     Som følge af dommen, hvorved forordning (EF) nr. 926/2009 blev erklæret ugyldig i sin helhed, bør den antidumpingtold, der blev indført ved gennemførelsesforordning (EU) 2015/2272, også ophæves med tilbagevirkende kraft.Endvidere kan der ydes godtgørelse af eller fritagelse for enhver endelig told, der er betalt i henhold til gennemførelsesforordning (EU) 2015/2272, i overensstemmelse med gældende toldlovgivning. Det følger navnlig heraf, at den erhvervsdrivende, der har betalt denne told, i princippet kun kan gøre krav på godtgørelse heraf, hvis og i det omfang den frist på tre år, der er fastsat til dette formål i EU-toldkodeksens artikel 121, stk. 1, litra a) (11), ikke er udløbet. Det forhold, at forordning (EF) nr. 926/2009 er blevet erklæret ugyldig (herunder med virkning erga omnes), ville ikke udgøre en uforudseelig omstændighed eller force majeure, der giver mulighed for en forlængelse af denne periode i henhold til artikel 121, stk. 1, andet afsnit, i EU-toldkodeksen (12).

                     (11)

                     Foranstaltningerne i denne forordning er i overensstemmelse med udtalelse fra det udvalg, der er nedsat ved grundforordningens artikel 15, stk. 1.

               VEDTAGET DENNE FORORDNING:

            Artikel 1

               1.   Den antidumpingtold på importen af visse sømløse rør af jern eller stål med oprindelse i Folkerepublikken Kina, der blev indført ved gennemførelsesforordning (EU) 2015/2272, ophæves fra den 9. december 2015.

               2.   Der ydes godtgørelse af eller fritagelse for enhver endelig told, der er betalt i henhold til gennemførelsesforordning (EU) 2015/2272, i overensstemmelse med gældende toldlovgivning.

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 25. juni 2021.

                  På Kommissionens vegne

               Ursula VON DER LEYEN

                  Formand

            (1)  EUT L 176 af 30.6.2016, s. 21.

            (2)  Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (EUT L 343 af 22.12.2009, s. 51).

            (3)  Rådets forordning (EF) nr. 926/2009 af 24. september 2009 om indførelse af en endelig antidumpingtold og endelig opkrævning af den midlertidige told på importen af visse sømløse rør af jern eller stål med oprindelse i Folkerepublikken Kina (EUT L 262 af 6.10.2009, s. 19).

            (4)  Kommissionens gennemførelsesforordning (EU) 2015/2272 af 7. december 2015 om indførelse af en endelig antidumpingtold på importen af visse sømløse rør af jern eller stål med oprindelse i Folkerepublikken Kina efter en udløbsundersøgelse i henhold til artikel 11, stk. 2, i Rådets forordning (EF) nr. 1225/2009 (EUT L 322 af 8.12.2015, s. 21).

            (5)  Dom af 29. januar 2014, Hubei Xinyegang Steel mod Rådet, sag T-528/09, ECLI:EU:T:2014:35.

            (6)  Dom af 7. april 2016, ArcelorMittal Tubular Products Ostrava a.s. m.fl. mod Hubei Xinyegang Steel Co. Ltd og Rådet for Den Europæiske Union mod Hubei Xinyegang Steel Co. Ltd, forenede sager C-186/14 P og C-193/14 P.

            (7)  EUT C 424 af 8.12.2020, s. 32.

            (8)  Dom af 4. februar 2021, Eurocylinder Systems AG mod Hauptzollamt Hamburg-Stadt, C-324/19, ECLI:EU:C:2021:94.

            (9)  Dom af 4. februar 2016, C & J Clark International Ltd mod the Commissioners for Her Majesty's Revenue & Customs og Puma SE mod Hauptzollamt Nürnberg, forenede sager C-659/13 og C-34/14, ECLI:EU: C:2016:74, præmis 175-177.

            (10)  Dom af 18. oktober 2018, ArcelorMittal Tubular Products Ostrava a.s. m.fl. mod Europa-Kommissionen, T-364/16, ECLI:EU:T:2018:696.

            (11)  Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (EUT L 269 af 10.10.2013, s. 1).

            (12)  Der henvises især til dom af 4. februar 2016 i sagen C & J Clark International Ltd mod the Commissioners for Her Majesty's Revenue & Customs og Puma SE mod Hauptzollamt Nürnberg, forenede sager C-659/13 og C-34/14, ECLI:EU:C:2016:74, præmis 186-194, dom af 14. juni 2012, i sagen Compagnie internationale pour la vente à distance (CIVAD) SA mod Receveur des douanes de Roubaix m.fl., C-533/10, ECLI:EU:C:2012:347, præmis 16-35, og dom af 18. januar 2017 i sagen Wortmann KG Internationale Schuhproduktionen mod Hauptzollamt Bielefeld, C-365/15, ECLI:EU:C:2017:19, præmis 34.


title: Kommissionens gennemførelsesforordning (EU) 2021/1064 af 28. juni 2021 om ændring af gennemførelsesforordning (EU) 2021/520 for så vidt angår konfigurationen af identifikationskoden for dyr beregnet til sporbarhed af visse opdrættede landdyr for Det Forenede Kongerige for så vidt angår Nordirland (EØS-relevant tekst)

text:
                  29.6.2021

                  DA

                  Den Europæiske Unions Tidende

                  L 229/8

         KOMMISSIONENS GENNEMFØRELSESFORORDNING (EU) 2021/1064
         af 28. juni 2021
         om ændring af gennemførelsesforordning (EU) 2021/520 for så vidt angår konfigurationen af identifikationskoden for dyr beregnet til sporbarhed af visse opdrættede landdyr for Det Forenede Kongerige for så vidt angår Nordirland
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/429 af 9. marts 2016 om overførbare dyresygdomme og om ændring og ophævelse af visse retsakter på området for dyresundhed (»dyresundhedsloven«) (1), særlig artikel 120, stk. 1, og artikel 120, stk. 2, litra c), d) og f), og
         ud fra følgende betragtninger:

                     (1)

                     Ved forordning (EU) 2016/429 fastsættes der regler om forebyggelse og bekæmpelse af dyresygdomme, der kan overføres til dyr eller mennesker. I del IV, afsnit I, kapitel 1 og 2, i nævnte forordning fastsættes reglerne for virksomheder, der holder landdyr, og rugerier samt for sporbarhed af visse opdrættede landdyr og rugeæg i Unionen. Forordning (EU) 2016/429 giver også Kommissionen beføjelse til at vedtage regler, der supplerer visse ikkevæsentlige bestemmelser i forordningen ved hjælp af delegerede retsakter.

                     (2)

                     Kommissionens delegerede forordning (EU) 2019/2035 (2) fastsætter supplerende regler til forordning (EU) 2016/429 for registrerede og godkendte virksomheder med opdrættede landdyr og rugeæg samt for sporbarhed for visse opdrættede landdyr og rugeæg. Del III i nævnte delegerede forordning indeholder bestemmelser om sporbarhed af opdrættede landdyr, nærmere bestemt del III, afsnit I og II, der fastsætter regler om sporbarhed for opdrættet kvæg samt opdrættede får og geder.

                     (3)

                     For at sikre en ensartet anvendelse i Unionen af de sporbarhedsregler, der er fastsat i forordning (EU) 2016/429 og delegeret forordning (EU) 2019/2035, er der ved Kommissionens gennemførelsesforordning (EU) 2021/520 (3) fastsat gennemførelsesbestemmelser om sporbarhed af visse opdrættede landdyr.

                     (4)

                     I overensstemmelse med aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (udtrædelsesaftalen), særlig artikel 5, stk. 4, i protokollen om Irland/Nordirland sammenholdt med bilag 2 til nævnte protokol, finder forordning (EU) 2016/429 og Kommissionens retsakter, der har den som retsgrundlag, anvendelse på og i Det Forenede Kongerige for så vidt angår Nordirland efter overgangsperiodens udløb som fastsat i udtrædelsesaftalen. Reglerne i gennemførelsesforordning (EU) 2021/520 finder derfor anvendelse i Det Forenede Kongerige for så vidt angår Nordirland. Af hensyn til klarheden bør der henvises til udtrædelsesaftalen i artikel 1 i nævnte gennemførelsesforordning.

                     (5)

                     Desuden er der ved artikel 12, litra a), i gennemførelsesforordning (EU) 2021/520 fastsat regler for konfigurationen af identifikationskoden for opdrættet kvæg og opdrættede får, geder, dyr af kamelfamilien og hjortedyr. Det første element i identifikationskoden er landekoden for den medlemsstat, hvor identifikationsmidlet først blev anbragt på dyrene, i form af enten koden på to bogstaver i overensstemmelse med standard 3166-1 alpha-2 fra Den Internationale Standardiseringsorganisation (ISO), undtagen for Grækenland, hvor koden på to bogstaver »EL« anvendes, eller landekoden på tre cifre i overensstemmelse med ISO-standard 3166-1 numerisk. Da der ikke er nogen underopdelinger for Det Forenede Kongerige for så vidt angår Nordirland i de ISO-standarder, der er omhandlet i artikel 12 i forordning (EU) 2021/520, bør nævnte forordning ændres, således at det fremgår, hvilken landekode der bør være det første element i identifikationskoden for opdrættet kvæg og opdrættede får, geder, dyr af kamelfamilien og hjortedyr, der er identificeret i det pågældende område i Det Forenede Kongerige.

                     (6)

                     Bilag I til Kommissionens gennemførelsesforordning (EU) 2020/1470 (4) indeholder lande- og områdefortegnelsen for europæisk statistik over international handel med varer, og det fastsættes heri, at »XI« er den kode på to bogstaver, der skal anvendes, hvis Det Forenede Kongerige for så vidt angår Nordirland skal behandles separat i henhold til de betingelser, der er fastsat i de relevante EU-bestemmelser. Der bør derfor henvises til denne kode i artikel 12, litra a), nr. i), i gennemførelsesforordning (EU) 2021/520 vedrørende Det Forenede Kongerige for så vidt angår Nordirland.

                     (7)

                     Desuden er der ikke defineret en tilsvarende kode på tre cifre til brug, når Det Forenede Kongerige, for så vidt angår Nordirland, skal behandles separat. Den trecifrede kode »899« er ikke tildelt i ISO-standard 3166-1 numerisk. Der bør derfor henvises til denne kode i artikel 12, litra a), nr. ii), i gennemførelsesforordning (EU) 2021/520 vedrørende Det Forenede Kongerige for så vidt angår Nordirland.

                     (8)

                     Gennemførelsesforordning (EU) 2021/520 bør derfor ændres.

                     (9)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            I gennemførelsesforordning (EU) 2021/520 foretages følgende ændringer:

                        1.

                        Artikel 1, indledningen, affattes således:
                        »Denne forordning fastlægger regler for medlemsstaterne (*1) vedrørende:

                           (*1)  I overensstemmelse med aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab, særlig artikel 5, stk. 4, i protokollen om Irland/Nordirland sammenholdt med bilag 2 til nævnte protokol, omfatter henvisninger til medlemsstater eller til Unionen i denne forordning Det Forenede Kongerige for så vidt angår Nordirland.«."

                        2.

                        Artikel 12, litra a), affattes således:

                                    »a)

                                    identifikationskodens første element er landekoden for den medlemsstat, hvor identifikationsmidlet først blev anbragt på dyrene, i form af enten:

                                                i)

                                                koden på to bogstaver i overensstemmelse med ISO-standard 3166-1 alpha-2, undtagen for Grækenland, hvor koden på to bogstaver »EL« anvendes, og for Det Forenede Kongerige for så vidt angår Nordirland, hvor koden på to bogstaver »XI« anvendes, eller

                                                ii)

                                                landekoden på tre cifre i overensstemmelse med ISO-standard 3166-1 numerisk, undtagen for Det Forenede Kongerige for så vidt angår Nordirland, hvor koden »899« anvendes.«.

            Artikel 2
            Denne forordning træder i kraft på tredjedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 28. juni 2021.

                  På Kommissionens vegne

               Ursula VON DER LEYEN

                  Formand

            (1)  EUT L 84 af 31.3.2016, s. 1.

            (2)  Kommissionens delegerede forordning (EU) 2019/2035 af 28. juni 2019 om supplerende regler til Europa-Parlamentets og Rådets forordning (EU) 2016/429 for så vidt angår regler for virksomheder, der holder landdyr, og rugerier samt sporbarhed for visse opdrættede landdyr og rugeæg (EUT L 314 af 5.12.2019, s. 115).

            (3)  Kommissionens gennemførelsesforordning (EU) 2021/520 af 24. marts 2021 om fastlæggelse af regler for anvendelsen af Europa-Parlamentets og Rådets forordning (EU) 2016/429 for så vidt angår sporbarheden af visse opdrættede landdyr (EUT L 104 af 25.3.2021, s. 39).

            (4)  Kommissionens gennemførelsesforordning (EU) 2020/1470 af 12. oktober 2020 om den statistiske lande- og områdefortegnelse for europæisk statistik over international handel med varer og om geografisk opdeling for anden erhvervsstatistik (EUT L 334 af 13.10.2020, s. 2).


title: Kommissionens gennemførelsesforordning (EU) 2021/1071 af 29. juni 2021 om ændring af gennemførelsesforordning (EU) 2021/442 og gennemførelsesforordning (EU) 2021/521 vedrørende ordningen, hvorefter udførslen af visse varer gøres betinget af fremlæggelse af en udførselstilladelse

text:
                  30.6.2021

                  DA

                  Den Europæiske Unions Tidende

                  L 230/28

         KOMMISSIONENS GENNEMFØRELSESFORORDNING (EU) 2021/1071
         af 29. juni 2021
         om ændring af gennemførelsesforordning (EU) 2021/442 og gennemførelsesforordning (EU) 2021/521 vedrørende ordningen, hvorefter udførslen af visse varer gøres betinget af fremlæggelse af en udførselstilladelse
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2015/479 af 11. marts 2015 om fælles ordninger for udførsel (1), særlig artikel 6, og
         ud fra følgende betragtninger:

                     (1)

                     Den 30. januar 2021 vedtog Kommissionen gennemførelsesforordning (EU) 2021/111 (2) om at gøre udførslen af covid-19-vacciner samt virksomme stoffer, herunder moder- og arbejdscellebanker, der anvendes til fremstilling af disse vacciner, betinget af fremlæggelse af en udførselstilladelse i henhold til artikel 5 i forordning (EU) 2015/479 i en periode på seks uger. Kommissionen vedtog herefter den 12. marts 2021 gennemførelsesforordning (EU) 2021/442 (3) om at gøre udførslen af de samme varer betinget af en udførselstilladelse indtil den 30. juni 2021 i henhold til artikel 6 i forordning (EU) 2015/479.

                     (2)

                     Den 24. marts 2021 vedtog Kommissionen gennemførelsesforordning (EU) 2021/521 (4), der som et yderligere element, når det overvejes at udstede en udførselstilladelse, indførte behovet for at vurdere, om en sådan tilladelse udgør en trussel mod forsyningssikkerheden i Unionen for de varer, der er omfattet af gennemførelsesforordning (EU) 2021/442. Ved samme gennemførelsesforordning traf Kommissionen afgørelse om midlertidig suspension af visse bestemmelseslandes fritagelse fra anvendelsesområdet for gennemførelsesforordning (EU) 2021/442.

                     (3)

                     Kommissionens gennemførelsesforordning (EU) 2021/521 blev vedtaget i henhold til artikel 5 i forordning (EU) 2015/479 og fandt anvendelse i en periode på seks uger. De foranstaltninger, der blev indført ved nævnte gennemførelsesforordning, blev efterfølgende forlænget til den 30. juni 2021 ved Kommissionens gennemførelsesforordning (EU) 2021/734 (5).

                     (4)

                     Vaccineproduktionskapaciteten i Unionen er i mellemtiden blevet øget, hvilket har ført til en stigning i leverancerne af covid-19-vaccinedoser i Unionen. Dette har sat mere skub i vaccinationskampagnen i Unionen.

                     (5)

                     Vaccinationskampagnen er imidlertid stadig i gang, og der hersker fortsat usikkerhed, navnlig med hensyn til fremkomsten af nye varianter af covid-19-virusset. Der er derfor fortsat behov for gennemsigtighed i eksportleverancerne og Unionens forsyninger.

                     (6)

                     Der er også stadig risiko for, at udførslen vil true enten gennemførelsen af forhåndsindkøbsaftalerne mellem Unionen og vaccineproducenterne eller forsyningssikkerheden i Unionen for så vidt angår covid-19-vacciner og deres virksomme stoffer.

                     (7)

                     De foranstaltninger, der blev indført ved gennemførelsesforordning (EU) 2021/442 og gennemførelsesforordning (EU) 2021/521, bør derfor fortsat finde anvendelse indtil den 30. september 2021. De nævnte gennemførelsesforordninger bør derfor ændres.

                     (8)

                     Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 3, stk. 1, i forordning (EU) 2015/479 —

               VEDTAGET DENNE FORORDNING:

            Artikel 1
            Artikel 4, stk. 2, i gennemførelsesforordning (EU) 2021/442 affattes således:

               »Den anvendes indtil den 30. september 2021.«

            Artikel 2
            Artikel 3, stk. 2, i gennemførelsesforordning (EU) 2021/521 affattes således:

               »Den anvendes indtil den 30. september 2021.«

            Artikel 3
            Denne forordning træder i kraft den 1. juli 2021.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 29. juni 2021.

                  På Kommissionens vegne

               Ursula VON DER LEYEN

                  Formand

            (1)  EUT L 83 af 27.3.2015, s. 34.

            (2)  Kommissionens gennemførelsesforordning (EU) 2021/111 af 29. januar 2021 om at gøre udførslen af visse varer betinget af fremlæggelse af en udførselstilladelse (EUT L 31 I af 30.1.2021, s. 1).

            (3)  Kommissionens gennemførelsesforordning (EU) 2021/442 af 11. marts 2021 om at gøre udførslen af visse varer betinget af fremlæggelse af en udførselstilladelse (EUT L 85 af 12.3.2021, s. 190).

            (4)  Kommissionens gennemførelsesforordning (EU) 2021/521 af 24. marts 2021 om særlige regler for ordningen, hvorefter udførslen af visse varer gøres betinget af fremlæggelse af en udførselstilladelse (EUT L 104 af 25.3.2021, s. 52).

            (5)  Kommissionens gennemførelsesforordning (EU) 2021/734 af 5. maj 2021 om ændring af gennemførelsesforordning (EU) 2021/521 om særlige regler for ordningen, hvorefter udførslen af visse varer gøres betinget af fremlæggelse af en udførselstilladelse (EUT L 158 af 6.5.2021, s. 13).